Vážení spoluobčania,milí športoví priatelia,ctení a vzácni hostia

Dovoľte mi aby som sa Vám prihovoril pri príležitosti tejto milej udalosti akou je toto slávnostné posvätenie tejto novopostavenej budovy pre šport tu na ihrisku Pod stráňouUrčite stojí za zmienku ,že po 45 rokoch od otvorenia tunajšieho ihriska sa nám spoločnými silami,svojpomocne podarilo zrealizovať toto tak pre šport v Jablonovom dôležité dielo.Je pravdou že sa o to usilovali aj generácie pred nami,avšak z rôznych objektívnych a niekedy možno aj subjektívnych príčin nebola táto myšlienka dotiahnutá do konca.Keď som bol v roku 2010 zvolený za starostu obce medzi inými prioritami bolo aj to,aby tu v tomto areáli,pri tomto ihrisku,pri tejto tréningovej dráhe vzniko niečo čo bolo pre okolité obce a športové kluby samozrejmosťou.V prvej etape sa tu v roku 2011 dotiahla z obce vodovodná a elektrická prípojka,Bola to udalosť ktorá si tak ako aj teraz pýtala nadšených a obetavých ľudí.Za pár dní a svojpomocne sme konštatovali splnenie úlohy. V predstavách sme boli už o pár rokov vpredu a pohrávali sme sa s myšlienkou vybudovať tu šatne a sociálne zázemie nielen pre športovcov ale aj pre všetkých návštevníkov tohto areálu.Som nesmierne rád že v roku 2014 sa utvorila patria obetavých spoluobčanov a nadšencov športu,ktorí mali záujem pustiť sa do budovania tohto zariadenia.

Vážení prítomní-milí Jablonovci dovolím si v tejto slávnostnej chvíli spomenúť a vyzdvihnúť aj všetky tie vybudované diela,ktoré sa v minulosti podarilo v obci zrealizovať svojpomocne.Vážim si prácu všetkých ktorí budovali KD školu,vodovod,hasičskú zbrojnicu,kostol a mnohé ďaľšie,mnohí už nie sú medzi nami hlboko sa skláňam v úcte ich práci a odkazu pre budúce generácie.Veľkú a úprimnú vďaku vyslovujem aj Vám všetkým budovateľom tohto diela ktoré tu za 3 roky vyrástlo,že ste v dnešnej dobe keď sa status svojpomoci akosi z nášho života vytráca spojiť sily a vybudovať toto hodnotné dielo.Neváhali ste priložiť ruku k dielu keď to bolo naozaj potrebné a nutné.Brali ste si dovolenky,vymieňali smeny obetovali víkendy len preto aby sme nemuseli vybavovať ďaľšie výnimky,aby to čo naozaj k športu patrí teda potrebná infraštruktúra bola samozrejmosťou aj v Jablonovom.Na tých obetavcov môžeme byť naozaj hrdí, som rád že v Jablonovom ešte takíto ľudia žijú. Súčasne sa chcem dnes z tohto miesta poďakovať aj všetkým sponzorom,ktorí venovali na výstavbu a zariadenie tejto budovy finančné ale aj materiálne prostriedky.Mnohí sú tu z našej obce ,avšak niektorí dovtedy kým som ich neoslovil nevedeli ani kde sa Jablonové nachádza.Spoločným menovateľom ich pomoci však bolo to že podporujú dobrú a prospešnú myšlienku.Mám za to že výstavba tejto budovy nás zjednotila a tak ako je to v pomyslenej veľkej rodine utužila veľa vzťahov a každý ako mohol,tak pomáhal. Výsledok vidíte tu pred sebou.

Chcem sa však obrátiť aj k Vám mladým s prosbou,aby ste si vážili a chránili toto dielo vašich otcov,zveľaďujte a rozširujte ho do takej podoby aby ste boli naň hrdí,tak ako sme naň pyšní my dnes.Na Vás záleží ako táto budova bude vyzerať ďalej,nezabudnite že tí čo ju budovali tu odpracovali stovky brigádnickych hodín.

Záverom Vám milí športovci želám aby ste toto zariadenie využívali ako súčasť svojej športovej činnosti,aby účel a dôvod pre ktorý bolo vybudované bol pre Vás vždy dostatočnou motiváciou na to aby ste zveľadovali a udržiavali všetky odvetvia Jablonovského športu.K tomu Vám prajem hodne fyzického a duševného zdravia,pokoja porozumenia,podpory zo stany partnerov a samozrejme spústu športových úspechov.Uvažoval som aby sme si tento pamätný deň –deň posviacky budovy pre šport každoročne pripomínali nejakým športovo-kultúrnym podujatím.

Teším sa tomu že som mohol byť súčasťou toho keď sa do majetku obce zaraďuje ďalšia nehnuteľnosť,keď dobrá myšlienka našla odozvu a pochopenie u Vás spoluobčanov.Je to dielo predovšetkým Vaše a pre Vás Jablonovci.Toto dielo určite posúva obec Jablonové medzi modernejšie,vyspelejšie a krajšie obce Bytčianskeho regiónu.

DAKUJEM ZA POZORNOSŤ